b'\n_START_ARTICLE_\nSa\xc5\xa1o Dolenc\n_START_SECTION_\n\xc5\xa0olanje\n_START_PARAGRAPH_\nSa\xc5\xa1o Dolenc je \xc5\xa1tudiral fiziko in filozofijo na Univerzi v Ljubljani. Za svojo diplomo iz atomske fizike je prejel \xc5\xa1tudentsko Pre\xc5\xa1ernovo nagrado.\n_START_SECTION_\nDelo in kariera\n_START_PARAGRAPH_\nMed letoma 2000 in 2009 je vodil vaje, seminarje in predaval narazli\xc4\x8dnih fakultetah Univerze v Ljubljani (Filozofska fakulteta, Fakulteta za strojni\xc5\xa1tvo in Biotehni\xc5\xa1ka fakulteta) in Univerze na Primorskem._NEWLINE_Objavil je \xc5\xbee ve\xc4\x8d kot tiso\xc4\x8d poljudnoznanstvenih \xc4\x8dlankov (Delo, Dnevnik, Proteus; Kvarkadabra, \xc5\xbdivljenje in Tehnika...) za katere je leta 2006 prejel nagrado Prometej znanosti za odli\xc4\x8dnost v komuniciranju znanosti, leto kasneje pa \xc5\xa1e nagrado Futurum za inovacijsko novinarstvo. Poleg mnogih poljudnoznanstvenih \xc4\x8dlankov je tudi avtor oziroma soavtor \xc5\xa1estnajstih izvirnih znanstvenih \xc4\x8dlankov, petih samostojnih znanstvenih sestavkov ali poglavij v monografski publikaciji in dveh monografij. Nekaj \xc4\x8dasa je bil tudi \xc4\x8dlan uredni\xc5\xa1tva revije Proteus. Kot avtor, soavtor, urednik ali prevajalec je sodeloval pri izdaji nekaj knjig in zbornikov.'